LidanRubinov/Halacha-QA huggingface dataset:
שאלה: לייצג בערכאות לביטול פסק בית דין תורני: האם מותר לעו"ד לייצג אדם שקיבל פסק מבית דין רבני בו יצא אשם וכעת מבקש ייצוג עו"ד בכדי לפנות לערכאות לביטול פסק הבוררות שניתן ע"י בית הדין הרבני (מדובר בעניני ממונות)? האם לעו"ד ירא שמיים מותר לייצגו?
תשובה: כדי לגשת לערכאות צריך שני תנאים: א. שלפסק הבוררות לא יהיה תוקף. ב. שבי"ד יתנו היתר ללכת לדון בערכאות. כדי לברר שלפסק הדין אין תוקף עורך הדין צריך לפנות לרב מוסמך הבקי בדיני ממונות עדיף רב גדול יותר מהדיינים שפסקו את הבוררות ולהראות לו את פסק הדין. אם הרב יראה שפסק הדין מוטעה, וסותר דברים מפורשים שנפסקו להלכה, וכן יראה הרב שנוסח שטר הבוררות עליו חתמו הצדדים לא מחייב את הצדדים לקבל את פסק הבוררות גם במקרה של טעות כזו אין תוקף לפסק הדין. במקרה זה צריך עורך הדין לחזור לבוררים שפסקו ולהראות להם את דבריו של אותו רב שעמו התייעץ, שמא יחזרו בהם, אם לא חזרו בהם ולא הודו בטעותם, הצד שהפסיד בדין יכול לפנות לבית דין רבני כדי שיתנו לו רשות לדון בדיני ערכאות, ואז יוכל עורך הדין לייצגו. בכל מקרה אחר אסור לעורך הדין לייצגו מדין מסייע לדבר עבירה. פירוט הדברים- כאשר הדיין טועה בהלכה מפורשת, דינו אינו דין כפי שנפסק בשו"ע חושן משפט סימן כ"ה סעיף א', וצריך לדון את הדין מחדש, אלא אם כן קיבלו בעלי הדין מראש את פסקו של הדיין גם למקרה שיפסקו על פי ראות עיניהם שלא על פי דין תורה, שאז קבלתם מחייבת אותם. אם אין לנידון דרך להוציא את כספו בשום צורה מלבד פנייה לערכאות הדבר מותר אחרי שנוטלים רשות מבית דין כפי שכתוב בחושן משפט סימן כ"ו סעיף ב'. הרב יהודה חי לנזר
שאלה: הפרשת תרומות ומעשרות בשער הזול: האם הפרשת תרומות ומעשרות במכון התורה והארץ נעשית לפי שיטה של שלוש אחוזים מערך הפירות? ואם כן - כיצד ת של רק עשרות שקלים בשנה מכסה עלות של שלוש אחוז מכל הפירות והירקות (שגדלים בישראל) שיהודי אוכל כל השנה?
תשובה: וברכת ד' החשבון לציבור הרחב הוא לפי חמש עצים מניבים לגינה פרטית, וכן לירקות בגינה ביתית. ולאחר חישוב שאנו נותנים כ 1.3  משווי הפירות בערך הזול שלהם (כמבואר בגמ' גיטין ל ע"א). ועיין התורה והארץ ח"ב עמ' 104 על התחשיב. ועל כן הגיעו לסכום של מעשר עני באופן מירבי לפירות בשווי של 40 ש"ח. יש לציין שלחקלאים עושים חשוב מפורט של 1.3  מהברוטו של הפירות. כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: מצות כתיבת ספר תורה ליורש ס"ת: לכבוד הרב שליט"א. 1. מצות עשה על כל איש מישראל לכתוב ספר תורה לעצמו. מה הדין אם אדם ירש מאביו ספר תורה? האם הוא יוצא ידי חובת כתיבת ספר תורה או שהוא לא יוצא ידי חובה והוא חייב לכתוב לעצמו? 2. מצות עשה על המלך לכתוב ספר תורה מצד המלוכה. מה הדין אם המלך ירש מאביו את הספר תורה מצד המלוכה, וירש ספר תורה ככל אחד מישראל. האם הוא יצא ידי חובת המצוות או שהוא יהיה חייב לכתוב שני ספרי תורה? (אחד מצד המלוכה, ואחד ככל אדם מישראל) ו
תשובה: לשואל, גם מי שירש ספר תורה צריך לכתוב ספר חדש, וכן המלך. תלמוד בבלי מסכת סנהדרין דף כא עמוד ב: "וכותב  המלך  ספר תורה לשמו. תנא: ובלבד שלא יתנאה בשל אבותיו. אמר רבה: אף על פי שהניחו לו אבותיו לאדם ספר תורה - מצוה לכתוב משלו, שנאמר ועתה כתבו לכם את השירה". וכן פסקו הרמב"ם (הל' ס"ת ז, א) והשולחן ערוך (יו"ד סי' ר"ע ס"א): "מצות עשה על כל איש מישראל לכתוב לו ספר תורה, ואפילו הניחו לו אבותיו ספר תורה מצוה לכתוב משלו". ולגבי המלך פסק הרמב"ם (הל' מלכים ג, א): "בעת שישב המלך על כסא מלכותו, כותב לו ספר תורה לעצמו יתר על הספר שהניחו לו אבותיו". אך מהמשך דברי הרמב"ם נראה שאם המלך ירש ס"ת מאבותיו די לו שיכתוב את הספר המיוחד למלך והוא פטור מלכתוב את הספר שהוא מצווה על כל אדם, עיין שם בכסף משנה.
שאלה: אדם שנפטר בראש השנה: מה אומרים על אדם שנפטר בראש השנה?
תשובה: ראש השנה הוא יום מיוחד וקדוש, ועליית נשמה או ירידת נשמה מעולם אחד לעולם שני ביום קדוש יש בה משמעות של תהליך קדוש הראוי ליום זה.
שאלה: משיח זו שכינה:! משיח זו השכינה? למה המשיח מוצג כדמות נשית פאסיבית? האם לשכינה יש אישיות קבועה או משתנה?
תשובה: : יש הוראות שונות למילה שכינה והיא משתנה ותלויה בהקשר שהיא מופיעה. לפעמים השכינה היא ביטוי לחלות האור האלוקי במציאות של העולמות. לפעמים מדובר על קב"ה ושכנתיה ושם יתכן שהכוונה לכנסת ישראל. הסיבה לכך שהיא כתובה בלשון נקבה משום שיש כאן רמז למערכת יחסים של איש ואישה. הקב"ה הוא כביכול המשפיע והשכינה היא המקבלת.
שאלה: כשרות דפנות סוכה העשויות מסדינים : מדוע אומרים שסדינים בסוכה לא מספיק למחיצות וצריך רצועות לבוד?
תשובה: במשנה ובגמרא (סוכה כד,ב) נאמר שדפנות צריכות לעמוד ברוח מצויה, לכן כאשר עושה סוכה בין האילנות והאילנות משמשות כדפנות, אם האילנות מתנדנדים ברוח בגובה עשרה טפחים (80 ס"מ) צריך לארוג את ענפי האילנות שלא תנידם הרוח. אותו הדין ינים אשר נעים קלות ברוח, אפילו פחות משלושה טפחים מצד לצד הם אינם כשרים לסוכה ולכן צריך רצועות לבוד. 4 רצועות במרחק כ-20 ס"מ עד גובה 80 ס"מ. (יחווה דעת ג, מו. ראה גם חזו"א עירובין עז, ו )
שאלה: הנחת סכך בסוכה לנצח: האם מותר להשתמש בסוכה לנצח, הרי מניחים הסכך על הסוכה המקבלת טומאה?
תשובה: סכך צריך להיות מפסולת הגורן והיקב שאינם מקבלים טומאה, אבל הנחת הסכך מעיקר הדין על פי השולחן ערוך (תר"ל, יג) מוכח שמותר להניח סכך ולהעמידו על דבר המקבל טומאה. כיון שיש ראשונים (רמב"ן ורשב"א) הדורשים שגם מעמיד הסכך יהיה מדבר שאינו מקבל טומאה. ועוד נראה שהשו"ע הסתפק במקום אחר (תרכט, ז. ראה משנ"ב כב). לכן, לכתחילה מניחים הסכך על דבר שאינו מקבל טומאה ומניחים קרשים מעל המסגרת של הסוכה כדי שהסכך יהיה מונח על דבר שאינו מקבל טמאה. בדיעבד, כשמגיעים למקום שלא עשו זאת מותר לאכול ולברך בסוכה זו (מ"ב תרל, נט. ראה גם חזו"א קמג, ב ד"ה ולכן).
שאלה: צום יום כיפור לחולה סוכרת: לאחרונה התגלה אצלי סוכר גבוה. כרגע מטופל בכדורים בוקר וערב. השאלה איך אני צם אם צריך לקחת כדור אחרי אוכל? ומה עם שתייה?
תשובה: תתייעץ עם הרופא כמה המינימום של התרופות הנדרשות. מותר לך לאכול בשיעורים דהיינו : לאכול חצי פרוסת לחם אפשר למרוח שכבה דקה. פעם בתשע דקות המינימום הנדרש. אם צריך פעם אחת - מותר פעם אחת, ואם יותר מותר יותר. שתיה אם צריך מותר 40 מיליליטר פעם בתשע דקות, כמה פעמים שצריך. אם צריך בהפרשים קטנים יותר מותר פעם ב4 דקות. מותר שתיה ממותקת, כגון חלב.
שאלה: שידוך בעשרת ימי תשובה: הציעו לי בחור לפני כמה זמן ורציתי לשאול האם ניתן לקדם את העניינים לברר לקבוע פגישה בעשרת ימי תשובה או שעדיף לחכות עם זה עד אחרי כיפור?
תשובה: אין שום מניעה לברר ולצאת בעשרת ימי תשובה כמו שמותר לקיים כל מצוה בזמן הזה. ושנה טובה
שאלה: שער האישה המשך: ולאחיות שלה? חברות? הורים? השאלה נשאלה בהמשך לשאלה "שער אישה לאחר החתונה"
תשובה: האיסור הוא רק על גברים.
שאלה: תרומות ומעשרות מעלים באדנית חלון: לרב. אחי מגדל בביתו עלי נענע באדנית בחלון (האדנית בנויה כלפי חוץ ונמצאת תחת כיפת השמים). שאלתי היא האם במקרה ומכניסים את הנענע דרך החלון (לא מתוך הערמה אלא מתוך כך שזו הדרך הנוחה וההגיונית ביותר), היא תהיה פטורה לגמרי מהפרשת תרו"מ? ידועה לי ההוראה של הרב להפריש תרו"מ ללא ברכה על נענע ועלי תה הבאים לתת טעם בלבד - האם במצב הנ"ל גם גידולים החייבים הפרשה עם ברכה יהיו פטורים? מראש ו
תשובה: וברכת ד' עיין ברמב"ם (הל' מעשר פ"א ה"י) שכתב שהגדל בבית חייב במעשרות מדבריהם ומלשונו משמע בין אילן ובין ירק שלא חילק ביניהם. (אמנם תרוץ אחד כתב במהרי"ק שבירק פטור). הפטור של הכנסה לבית הוא דין בקביעות סעודה, דהיינו דבר שאפשר לאכול ארעי בחוץ אם הוא מכניס הבייתה חייב בתרו"מ מיד ואיננו יכול לאכלו ארעי, אבל דבר שגדל בבית ג"כ אסור לאכול ממנו קבע. לכן, באדנית הזאת (אם היא חייבת במעשרות) אפשר לאכול ארעי אבל לא קבע, אם רוצים לבשל את הנענע וכדו' נראה שזה קבע ואין לאכול אלא לאחר הפרשת תרו"מ. אמנם יש שפוטרים בתבלינים כנענע מתרו"מ, אבל לשיטות שחייבים בנענע נראה שגם אם זה גדל באדנית יש להפריש ללא ברכה אם נאכל בצורה מסודרת וקביעות סעודה. אמנם אם מכניס חיטה במוץ שלה (חסרון של גמר מלאכה) כאן יכול להפטר מתרו"מ אם לא יגמור מלאכתו, כגון להאכיל לבהמתו חיטה במוץ שלה. אבל אם יגמור מלאכת החיטה בבית יתחייב. גמר חתימה טובה בברכת התורה והארץ הרב יהודה הלוי עמיחי
שאלה: הדרך להתחזקות: אני בחורה בת 25 שמנסה לחזור בתשובה. אני מעוניינת לקנות ספר שיעזור לי לגבי ההלכות לאישה ואשמח לדעת איזה כדאי לקנות לעדות ספרד? בנוסף אני רוצה לדעת מה קוראים לפני שהולכים לישון ושקמים בבוקר? מראש,
תשובה: ב"ה לך. מאוד שמחתי לקבל את מכתבך, לראות את הרצונות הנפלאים שלך, ואברך אותך שתזכי באמת לגלות את הרצונות האלו, לחיות אותם בשלמות, ושהם ימלאו את החיים שלך בהמון שמחה ועונג, ותמיד תזכי להתעלות ולהתקדם, לגלות עולמות חדשים, וממש להמון שפע ברכה והצלחה. יש לא מעט ספרי הלכה שיכולים להתאים לך, ושיכולים לתת לך את האפשרות להתקדם. לדוגמא, יש ספר הלכה בשם ילקוט יוסף הלכות נשים, שבו הרב הגאון יצחק יוסף (הרב הראשי הספרדי) ממש כותב את ההלכות לנשים, ממש מה שצריך, בלשון פשוטה וברורה. יש גם ספר בנושא, בסגנון אחר, של הרב חיים דוד הלוי זצ"ל שהיה רבה של העיר תל אביב, ועוד ספרים. באתר ישנו ספר בשם פניני הלכה - תפילת נשים, שבו יש הסברים והלכות בנושא התפילה לנשים, את הספר כתב הרב אליעזר מלמד שליט"א ראש הישיבה ורב הישוב הר ברכה. אך מעבר לספרים, אחד מהדברים הטובים והחשובים שנראה לי שמאוד כדאי הוא למצוא מסגרת לימודים שבה תוכלי להשתלב. זה אמנם דורש השקעת זמן, אך יחד עם זאת הסיפוק וההצלחה גדולים לאין ערוך. בעיר שבה את נמצאת קיימות תוכניות כאלו וכדאי מאוד לברר עליהן, ולנסות להשתלב, ובמידה ותצליחי להתמיד תזכי להמון ברכה מכך. אם תרצי אשמח לעזור לך למצוא מסגרת כזו, בעיר שלך, או במקום אחר שבו את שוהה וכדומה. שתהיה לך המון הצלחה, ואשמח לעזור בכל מה שאוכל. הרב יצחק גרינבלט.
שאלה: בני בניו של המן הרשע: בהמשך לתשובה שכתבתם, שגוי יכול להתגייר ולהגיע לרמות גבוהות של לימוד תורה (שמעיה ואבטליון שהם צאצאים של המן הרשע), אני שואל לפני כן, איך קיבלו אותם לגיור? הרי אנו מצווים להשמיד את זרע עמלק! השאלה נשאלה בהמשך לשאלה "בני בניו של המן הרשע"
תשובה: לשואל, על שאלתך נאמרו במפרשים כמה תשובות, ונזכיר מקצתן: א. מקבלים גרים מעמלק אם באו שלא בשעת מלחמה (חזון איש יו"ד סי' קנז סק"ה, ועיין רמב"ם הל' מלכים פ"ו ה"ד, שניתן לעשות עם עמלק). ב. "מבני בניו" - לאו דווקא, אלא צאצאיו מבת עמלק שנישאה לגוי מעם אחר, ובגויים הולכים אחר הזכר ואינו עמלקי ('גליוני הש"ס' בגיטין נז,ב). ג. קיבלו אותם כי לא ידעו שהם מעמלק והסתמכו על הרוב שאינם עמלקים, ורק לאחר מעשה התברר שהם זרע עמלק (רבי חיים פאלאג'י, בספר 'עיני כל חי' על סנהדרין צו,ב). ד. יש גורסים בגמרא בסנהדרין צו ע"ב: "מבני בניו של נעמן" ולא "המן" (בעל הטורים על התורה, שמות כח,ז).
שאלה: חגים וזמנים: לכבוד הרב בדין מחיצה שאינה יכולה לעמוד ברוח מצויה. 1. עד כמה לדעת הרב מותר שהמחיצה תנועע כדי שתחשב עומדת ברוח מצויה? האם אפשר להקל כחזו"א ג"ט? 2. אם עשרה טפחים תחתונים של המחיצה אינה מתנועעים בשיעור הנ"ל, אך המשך המחיצה כן מתנועעת כך - האם אפשר להקל? לכאורה מהסוגיה בסוכה כד: אפשר להוכיח שצריך שלא תזוז כלל, שהרי עץ בתוך י"ט בד"כ מתנועע פחות מג"ט, אא"כ נאמר שכאשר מדובר במחיצה אחת אי אפשר להפריד בין החלק העליון והחלק התחתון וצריך שכולה לא תתנועע. ואכן נראה להוכיח כאפשרות השניה, משאלת הגמ "והאיכא נופו" שנופו נחשב להמשך הדופן. וכן מכך שאפשר לשים הוצא ודפנא שכשר למרות שגם הם וודאי מתנועעים קצת. ומכאן שאם יש דופן בד וי"ט התחתונים לא מתנועעים הרבה, אבל מרכז הדופן מתנועע הרבה אין להקל.
תשובה: בודאי שהחזו"א הוא עמוד גדול לסמוך עליו אך מומלץ לקבל סמכות של רב הן לחומרא והן לקולא אם עשרת הטפחים הנמוכים יציבים הסוכה כולה כשרה לכל הדעות
שאלה: להתגבר כארי: קראתי בספר של רבי אליעזר פאפו שצריך לשים ליבנו בטחון בה כמו אריה. השאלה : אריה כאשר הוא רואה שבא אריה חזק ממנו כאשר הוא רוצה לתפוס את מקומו בלהקה אז האריה אם הוא מבוגר הוא נוטש את הלהקה ולא נלחם. אז אין לו כל כך אומץ כמו שהרב אומר לנו להוות דוגמא ממנו - נכון שהוא מלך החיות אבל בינו לבין אריות אחרים יש מצבים שהוא ניסוג מהקרב ואם כך הוא לא אמיץ במאה אחוז בכל מצב
תשובה: ב"ה לך. שמחתי לקבל את שאלתך, ולראות ממה שאתה לומד ומשתדל להתקדם, מברר דברים לעומק. זו סגולה גדולה מאוד להצליח להתקדם, אל תהסס לשאול, אל תהסס מלנסות ולברר ונשמח לענות. שאלה יפה שאלת, אך חשוב מאוד לדעת נקודה אחת, שהיא לדעתי עונה על הדבר. פעמים רבות, בחרו גדולי ישראל בדרכים שונות לנסות להסביר לנו דברים חשובים ומרכזיים. פעמים שבחרו על ידי מקורות שונים, ופעמים על ידי משלים מהעולם שאנו מכירים ורגילים. המשל מקרב את הדבר לחיים שלנו, וקל לנו להבין את הדברים. יחד עם זאת, חשוב מאוד לדעת שבכל דרך שאנו בוחרים יש בה חסרון, ובמשל החסרון הוא שהוא לעולם לא בדיוק כמו הנושא שאנו רוצים ללמוד ממנו. האריה מסמל את הגבורה, ואף שיש בו מצבים של חולשה, לא מהחולשה הזו אנו למדים, אלא מהשדר הכללי שהוא שדר של גבורה. המשך לימוד פורה ומועיל. הרב יצחק גרינבלט.
שאלה: מה הבעיה בהגיון של ילדים: עד כמה שידוע לי באחד המקורות שאני לא יודעת היכן, מזהירים ח מפני הגיון הילדים. אני מבקשת הסבר לכך.
תשובה: לשואל במסכת ברכות (כח ע"ב) מובאת הדרכתו של ר' אליעזר בן הורקנוס לתלמידיו: "מנעו בניכם מן ההגיון". רש"י מציע לכך שני פירושים, האחד מתייחס ללימוד מקרא "לא תרגילום במקרא יותר מדאי משום דמשכא", והשני: "לשון אחר: משיחת ילדים". פירושים רבים נאמרו על דברי רש"י אלה, ופירושים נוספים, שונים מדברי רש"י, נאמרו על דברי רבי אליעזר. ניתן למצוא מאמר מקיף בנושא בספרו של פרופ' מרדכי ברויאר בספרו "אסיף". על כל פנים אביא את הסברו של הנצי"ב אודות לימוד מקרא, שהנצי"ב (הרחב דבר דברים לב, ב) כתב שיש למנוע מהקטנים שלא הגיעו עוד ללמוד גמרא ועומדים בלימוד מקרא, שלא יעיינו במקרא יותר מדאי כל עוד לא למדו עיון בגמרא. נאמנה
שאלה: מזוזה בצד שמאל: המזוזה בחדר השינה היא בצד שמאל,האם להעביר אותה לימין?
תשובה: אם זו הכניסה היחידה לחדר עליה להיות בימין הכניסה.
שאלה: לארח את ילדיי שנוסעים בחגים: ילדיי נוסעים בחג ואנו שומרים את הלכות כנדרש קלה כבחמורה לכל המשתמע מכך. לצערי ילדיי נוסעים אינם יכולים לבוא לחג ואז נוצר נתק בננו, מה עלי לעשות? להחמיר איתם או להמשיך ולהקפיד?
תשובה: אפשר להזמין לחול המועד או לסעודת מלוה מלכה במוצאי שבת. ואם יסכימו להתארח לשבת או לחג אפשר להזמין אפילו אם יש חשש שאח"כ יסעו העיקר שיבואו לפני שבת ולא יאמרו מראש שבודאי יחזרו בשבת בנסיעה. ואין לחשוש מנתק כיוון שהם יצרו אותו ולא את ואם יבינו שמעשיהם לא רצויים במשך הזמן יתקנו וזאת תהיה זכותך.
שאלה: היחס לאחי שלא הגיעו לבר מצווה: הזמנתי את אחי ואחותי לבר מצווה לבני היחיד. והם לא הגיעו בגלל בעיית ירושה של הורינו. כעת יש לשניהם שמחות בת מצווה וחתונה. האם עלי לסלוח ולשכוח את הכאב שלי שכאב לי מאוד מאוד ביום השמחה של בני היחיד או שזה ר מבחינתי לא ללכת ולתת להם להרגיש מה עבר עלי באותו שמחה שהם האחים שלי שלא באו ולא כיבדו? וזה למרות שאני תמיד הלכתי לכל אירוע ואירוע שלהם באם זה באוטובוס ללא רכב. תמיד הגעתי ושמחתי בשמחתם גם אם הרגשתי לא טוב. בכל מצב ומצב הייתי בשמחתם. השאלה נשאלה בהמשך לשאלה "לא הזמנתי חבר לחתונה"
תשובה: : בתורה יש איסור לא תיקום ולא תיטור. האיסור רק כשנעשה בכדי לצער את השני. כשנעשה לא בכדי לצער אלא כדי להוכיח את השני אין איסור. אולם כבר ח אמרו שאנו לא יודעים כיצד מוכיחים את חברינו. יש סיכוי רק שתוכל לקיים את מצוות התוכחה בצורה טובה יותר כשתדבר איתם על כאבך ולא בדרך שתעורר מריבה בינכם. התוכחה יכולה להתקבל יותר כשהיא באה מלב אוהב וכואב ולא מלב שהביע ריחוק.
שאלה: לימודי תואר ו בית: אני בשלבי סיום של תואר ראשון בייעוץ חינוכי. לצערי עדיין לא סיימתי אותו בגלל כמה עבודות שעליי להגיש אך אני משתדלת לסיימן מהר. אני מאוד רוצה ללמוד לתואר השני כדי לעבוד במקצוע זה, אני יודעת כי זהו היעוד שלי והרצון שלי הוא לעזור לכמה שיותר ילדים. יש לי אפשרות לסיוע חלקי של ההורים ויש לי אפשרות מצד מקום העבודה הנוכחי. אך בעלי לא מוכן לשמוע על כך שאתחיל ללמוד לפני סיום התואר הראשון, אני מרגישה כי השתלטנות שלו היא פגיעה בעצמאות שלי, ברצונות ובשאיפות שלי. אהיה גלויה ואוסיף כי אני הולכת ביום-יום עם כיסוי ראש רק כי הוא רצה והוא לא מוכן לשמוע על כך שאוריד אותו, למרות שמאוד קשה ומאוד לא נוח לי. לפחות בענייני הקריירה שלי אני רוצה לבחור בעצמי וקשה לי ההתמודדות איתו, אני מרגישה שבכל שיחה על הנושא אני מרגישה אליו כעס ורגשות לא נעימים. האם תוכל לייעץ לי מה אני יכולה לעשות?
תשובה: : באופן כללי צריך לזכור שהציפיות השונות שיש לכם זה דבר נורמאלי והגיוני. בכל זוגיות יש פערים בין בני הזוג. לא כדאי לטפל בפערים בדרך כוחנית. זאת גם בן זוגך צריך לדעת. הדרך ללמוד זאת זה מתוך דיבור וברור בינכם. אני מניח שזה נוגע לא רק ללמודים שלך אלא לעוד נושאים. כדאי אולי לתרגל שיחות בינכם בנושאים פחות טעונים. ומתוך כך לטפל גם בפר שבינכם בנושא ללמודים שלך. את צריכה לשמוע מה החשש שלו ומה הצריכם שלו. אולי אם תקשיבי לו ותביני את המקום שהוא נמצא הוא גם ילמד ממך להקשיב לך. את תהיה דגם בשבילו כיצד להקשיב לשני. כל בקשה שלך כדאי שתהיה לא בדרך של דרישה אלא כהצעה וכבקשה למתנה מצידו אלייך. אם הדברים תקועים בינכם כדאי אולי בעזרה קטנה של יעוץ זוגי.
שאלה: להתנדב למשמר אזרחי בשבת: לרב. מתנדב במשמר האזרחי, האם מותר להצטרף לסיור משטרתי בשבת? השאלה נשאלה בהמשך לשאלה "משמרת בשבת וערבי חג במגן דוד אדום "
תשובה: המשטרה איננה יכולה לשבות בשבת, ולכן מותר למתנדב להצטרף אליהם.
שאלה: מכבי אש בכלל ובשבת: החלטתי לחזור בתשובה,תוך כדי הצלחתי להתגייס לשירותי הכבאות שזה נדיר מאוד להתקבל בתקופה האחרונה (כ120 מתוך 4500) תמיד חשבתי שמכבי אש זה פיקוח נפש וכמו בצבא להגן להציל ולשמור על עם ישראל שזו מצווה, רציתי לדעת בדיוק מה המעמד של עבודה זו בעייני היהדות ומעבר לזה לגבי נלכות שבת מה מותר מה אסור אלו דברים שנדרשים לעשות בשבת כדי לשמור על כוננות להניע רכבים בבוקר תחילת המשמרת(קורה שלא מניעים רכבים והיו תקלות בזמן אמת) להניע כלי עבודה על בסיס יומי בדיקת קשר מעבר רציתי לדעת לגבי ההליכה והחזרה למקום העבודה, בהנחה שהמקום ליד מגוריי (הליכה ברגל עם כיפה ומדים יש בה חילול ה?) וגם אם מחוץ לעיר פעם אמר לי רב שמותר לסוע ולחזור,מה הדינים בכל הסעיפים ושנה טובה לכל ישראל
תשובה: בקרוב ימונה רב לשירותי הכבאות. שירותי הכבאות הינם פיקוח נפש כיוון שיש חשש שדליקה תתפשט ואנשים יילכדו באש ולכן כך נדרש להתייחס לתפקיד. פעולות שלא ניתן לעשותם לפני ואחרי שבת אפשר לעשותם בשבת, ועדיף בשינוי. ללכת לעבודה עם כיפה ומדים זהו קידוש ה' - ולא חלילה כפי שכתבת. הגעה וחזרה ממשרת הטוב ביותר היה הסעה ע"י אינו יהודי.
שאלה: תיקון לחילול שבת: לפני ראש השנה נקעתי את הרגל, והיה קשה לי ללכת. לאחר שעבר ראש השנה והיה שבת רגילה היה לי כאבים חזקים והיה קשה לי ללכת, וסבתא שלי הביאה לי כיסא על גלגלים כדי שבמקום ללכת אני אסע עליו. על הכיסא היה חולצה שבכיס היה עט, ואמרתי לה שלא תיגע בזה והיא הוציאה ובסוף נסעתי על הכיסא הזה. לאחר שזה קרה הרגשתי צער וחרטה. 1. האם נהגתי נכון? היה מקום להקל בגלל שהיו לי כאבים ברגל? 2.אני יודע שאסור להיות בצער בשבת. זה אומר שגם אסור לעשות תשובה בשבת? כי לאחר שיצאה שבת לא הרגשתי את הצער שחיללתי את השבת.האם מותר לעשות תשובה בשבת? 3.אם אני אקבל על עצמי לקבל את השבת 5 דקות יותר מוקדם, אני צריך לאמר בזמן שאני רוצה לקבל את השבת משהו או שפשוט אני אחליט בדעתי שאני מקבל את השבת? האם אני יכול להתפלל מנחה לאחר מכן? אצלנו בבית כנסת מתפללים מנחה כמה דקות לאחר כניסת השבת בלוחות ואז יש קבלת שבת, איך אני אמור לנהוג? 4.בנוגע לארבעת המינים, אבא שלי לא כל כך מבין בזה וגם אני לא, ואני לא יודע איך להשיג ארבעת המינים טובים וכשרים, מה לעשות? בשנה שעברה שמעתי שיעור על הלכות ארבעת המינים וזה עזר לי אבל אני לא יודע עד כמה זה היה כשר. יש לרב עצה? תיחתמו לשנה טובה.
תשובה: 1.מותר להעביר מוקצה שהוא כלי שמלאכתו לאיסור כמו עט כאשר צריך את המקום. 2.אין על מה לעשות תשובה. 3.אם הינך מקבל דבר - תאמר בלי נדר.צריך לסיים מנחה לפני שקיעת החמה ואחר כך לקבל שבת. 4.תלמד מספר קיצור - ותקנה 4 המינים ארוזים שנבדקו ככשרים. ה' יצליח דרכך. רפואה שלימה
שאלה: קריאה בתורה בשבת: האם קריאה בתורה בשבת עבור ת נקרא לעבוד בשבת? ומהי ההגדרה של עבודה? כדי לקבוע מה מותר ומה אסור בשבת? מקרב לב עמית כהן
תשובה: אין בזה איסור עבודה אבל יש בזה איסור שכר שבת שמותר לקבל ע"י הבלעה בשכר של יום חול. כל קבלת שכר על מעשה בשבת אפילו ללא עבודה כמו להשגיח על ילד נקרא שכר שבת ואסור אלא אם מבליעים את השכר בשאר דברים אחרים.
שאלה: גוי שעשה מלאכה בשביל יהודי בשבת: בשבת האחרונה טיילתי עם משפחתי ביישוב הגענו לאתר מסויים ששם נוהגים אנשים להצטלם.לפתע הגיע קצין הבטחון של היישוב גוי ואני בטעות אמרתי לו שחבל שאין לו מצלמה.והקצין מיד אמר מה הבעיה אצלם אותכם בפאלפון שלי.מיד תיקנתי את עצמי וסרבתי וגם אמרתי לו שאסור לנו שגוי יעשה בשביל יהודי מלאכה.הגוי יודע הלכות כנראה ואמר לי תוך כדי שהוא כבר מצלם שהוא עושה את זה בשבילו.ושאני לא ביקשתי ממנו.כיצד היה עלי לנהוג האם חטאנו בכך שאפשרנו לו לצלם אותנו.והאם מותר להינות מהתמונות.?.יש לציין כי כבר אחרי מעשה עדכנו אותו כיצד ניתן לשלוח לנו את התמונות.
תשובה: כיון שזה נאמר בטעות לא עשיתם איסור אבל אם תיהנו מהתמונות יהיה בזה איסור, לכן אל תקבלו את התמונות ואם יגיעו אל תשמרו אותם.
שאלה: ערלה ביחור של אתרוג: יש לי עץ אתרוג ומתחתיו גדל אחד אחר. האם על העץ הקטן חל דין ערלה?
תשובה: וברכת ד' אם העץ השני יצא מהאדמה (אפילו קרוב לישן) יש למנות לו שנות ערלה חדשות. מבחינה בוטנית לא כדאי להשאיר את שני העצים, כיוון שהם יתחרו על המים. גמר חתימה טובה הרב יהודה הלוי עמיחי מכון התורה והארץ כפר דרום אשקלון
שאלה: בדיקת כרוב רגיל: הרב! מה דעת הרב בענין אופן בדיקת כרוב רגיל (לא "גוש קטיף")? וגמח"ט
תשובה: לקלף את 3 השכבות העליונות אם מה שנשאר נראה נקי לחלק ל4 רבעים ולהשרות במי מלח או במי סבון אם לא יצופו חרקים מים הכרוב נקי
שאלה: חלוקה לסדרים בתנ"ך: ידוע לי שהיו נוהגים לקרוא את התורה במשך כ-3 וחצי שנים, 154 שבתות, ובכן שאלתי מה השיקול לחלוקה זו?, ומה מס העולים בשבת ע"פ החלוקה הזאת, וכיצד חלקו, הרי צריך לסיים לא פחות מ-3 פסוקים מסוף פרשה (פתוחה סגורה), בקיצור אשמח לקבל פרטים ע"מ ללמוד ולהשכיל בחלוקת התורה לסדרים שנה טובה וגמר חתימה טובה
תשובה: לשואל אכן בארץ ישראל שונה היה המנהג ממה שנהגו אנשי בבל. בבבל סיימו את התורה פעם בשנה (כמנהגנו היום) ובארץ ישראל היו מסיימים אחת לשלוש או שלוש וחצי שנים. בני בבל היו מחלקים א התורה לחמישים ארבע פרשיות, כמספר השבועות בשנה מעוברת, ובשנה רגילה היו מצרפים שתי פרשות, ואילו בני ארץ ישראל חילקו את התורה למאה חמישים וחמישה סדרים (חלוקה לשלוש שנים) או למאה שבעים וחמישה סדרים (חלוקה לשלוש וחצי שנים). בפשטות השיקול לחלוקה לפרשיות קצרות יותר נבע מרצונם של אנשי ארץ ישראל למצוא חלוקה שתאפשר להתעמק יותר בפרשיות הנקראות. יש שכתבו כי יש לחלוקה זו רמז בדברי ח ויש טוענים שהשיקול לחלוקה זו היה שיקול של נוחות, לשם זכירת המקום בו הפסיקו בשבת הקודמת (החלוקה לפרקים כמובן עוד לא היתה קיימת). כדאי לעיין עוד במאמרו החשוב של הרב רחמים שר "הקריאה בתורה בארץ ישראל בתקופת המשנה והתלמוד" (סיני קכג-קכד עמ' תרכ). העובדה ש ר אין 21 פסוקים לא היוותה בעיה. הם יכלו לחזור על הסדר מספר פעמים (כדרך שאנו נוהגים בחול המועד סוכות ובימי חנוכה)או להמשיך ולקרוא מן הסדר הבא פסוקים נוספים להשלמת הקריאה לשבעה עולים ובשבת הבאה חזרו שוב על פסוקים אלה (כך יש לנהוג על פי מסכת סופרים פי"א, ה"ד). נאמנה
שאלה: עורלה ב"שלפח": ברצוני לברר, האם פרי ה"שלפח" (המכונה גם דובדבן היהודים) חייב בעורלה? הצמח גדל שנים ספורות, כמו פלפל, או שמא הוא נחשב כעץ וחייב בעורלה. בברכת התורה וגמר חתימה טובה.
תשובה: וברכת ד' הצמח שאתה מתאר נותן יבולו תוך מספר חודשים אולם מאידך יש לו תכונות עץ. על כן אנו באים למחלוקת שהייתה בדברי האמונת שמואל, האם מכיוון שנותן ירק תוך שנתו הרי זה ירק או שמכיוון שיש לו סימני עץ הרי זה מוגדר כעץ. לרוב, הספרדים נוטים להקל בכך. ואילו חכמי אשכנז, כיוון שזאת מחלוקת בדאורייתא נוטים להחמיר. אבל הרוצה לסמוך על הדעות המקילות אין מונעים ממנו. כל זה בתנאי שהוא מתקיים יותר מ 4 שנים, אם הוא גדל פחות מ 4 שנים לכל השיטות הוא ירק. כתיבה וחתימה טובה בברכת התורה והארץ הרב יהודה הלוי עמיחי
שאלה: יעקב אבינו: יש הרבה סיפורים על מו"ר הגה"ר מרדכי אליהו זצ"ל, שידע להכיר את הדמים היטב, עד כ"כ שפעם הכיר דם שיצא מפצע של הרגל של מישהו. אז איך יעקב אבינו לא ידע להבחין בין דם של אדם לשל שעיר, אע"פ שהם דומים?
תשובה: לשואל אכן גדולתו של יעקב אבינו היתה למעלה מתפיסתנו. דומה שקושיתך הביאה את ח להוציא את הכתוב מפשוטו ולומר שיצחק ידע היטב כי יוסף עודנו בחיים, אלא שבראותו את כתונת בנו ספוגה בדם, נצנצה בו רוח הקודש והכיר שעתידה אשת פוטיפר להתגרות ביוסף, ועל כן אמר "טרוף טורף יוסף". נאמנה
שאלה: כתיבת מזוזה על עור בע"ח: בעלי ואני טבעונים ויש לנו קושי מוסרי עם שימוש במוצרים מן החי. רצינו לשאול, 1. מהם המקורות והטעמים לכתיבת מזוזות, וכן תפילין וספרי תורה על קלף (ואם אין זה המקום לפרט נשמח להפניות לספרים או כדו העוסקים בנושא)? 2. האם יש אלטרנטיבה צמחונית? 3. אם לא, האם יש מקומות המקפידים לכתוב קלף למזוזות על עורות של בעלי חיים שמתו מוות טבעי ולא נשחטו?
תשובה: : 1. הגמ' במסכת שבת כח א לומדת מהפסוק שעור הבתים הם מבהמה טהורה. ולגבי הקלף הגמ' בקח א לומדת לגבי קלף. הדבר הובא בשולחן ערוך ס' לב סעיף י"ב. לא ידוע לי על אלטרנטיבה אחרת. מבחינת ההלכה ניתן לקחת מבהמה שמתה ונתנבלה ולא נשחטה. לי אין מידע על מקום שמקפידים על כך.
שאלה: כשרות listerine: קיים רצועת מנטה הנמסים בפה וכן תרסיס מנטה שנועדו מנוע ריח מהפה, שניהם של חברת listerine. האם הם צריכים כשרות? אם כן, האם ידוע לכם שקיים להם כשרות? (פשוט לא כתוב שיש הכשר על החבילה הקטנה למרות שראיתי פעם שכן כתוב על חבילה יותר גדולה מסוג מסויים)
תשובה: ב"ה שלו-ם וברכה, הם צריכים כשרות. אם היה להם כשרות היו מדפסים את זה על המוצר. בברכת שנה טובה, הרב חגי בר גיורא
שאלה: זוגיות נגד רצון ההורים: כבוד הרב היה לי חבר והיה בינינו חיבור וקשר טוב, כשהוא הגיע לפגישה עם משפחתי הורי החליטו שהוא לא מתאים לי ואנחנו צריכים להיפרד. ניפרדתי מהבחור מבלי להגיד את הסיבה האמיתית. אחרי חודש הוא המשיך להיות איתי בקשר וכעת אנחנו שוב בקשר אך מבלי שהורי ידעו וזה ממש מפריע לי. איך אני יכולה לדעת האם הוא הזיווג האמיתי שלי? והאם להקשיב להוריי ולוותר עליו או ללכת לפי רגשותיי?
תשובה: : באופן עקרוני אם יש לך ודאות שזה האדם שאת מאמינה שאיתו את יכולה לבנות קשר נישואין אין חיוב לשמוע בקול הורים. אולם מכיון שהורינו רוצים רק בטובתינו כדאי וראוי להקשיב היטב לדעתם. כדאי לשוחח איתם ולשמוע מה סיבת ההתנגדות. אם לאחר שתביני מה סיבת התנגדותם תחשבי שהדברים אינם משמעותיים תחליטי על המשך הקשר ותדברי אל ליבם שהבחור הזה הוא הבחור שמשמח אותך, ניסית להפסיק כפי שהם ביקשו אולם הלב והצופן הפנימי שלך התגבר על המניעות החיצוניות.